আজ থেকে শুরু হচ্ছে রাজ্য বিধানসভার বাজেট অধিবেশন

কলকাতা: আজ ১০ ফেব্রুয়ারি থেকে শুরু হতে চলেছে রাজ্য বিধানসভার বাজেট অধিবেশন। দুপুর দু’টোয় রাজ্যপালের অভিভাষণের মধ্যে দিয়ে সূচনা হবে বাজেট অধিবেশন।

২৬ ডিসেম্বর ২০২৪এ প্রয়াত হন প্রাক্তন প্রধানমন্ত্রী মনমোহন সিং। আর সেই কথাকেই মাথায় রেখে ১১ ফেব্রুয়ারি অর্থাৎ আগামীকাল প্রয়াত প্রাক্তন প্রধানমন্ত্রীর জন্য বিধানসভায় আনা হতে চলেছে শোক প্রস্তাব। আর তারপর গোটা দিনের মত মুলতুবি হয়ে যাবে অধিবেশন।

আরও পড়ুন: শহরের বিভিন্ন বাস স্টপেজে এলইডি বোর্ড লাগাতে বিশেষ উদ্যোগ কলকাতা পুরসভার

১২ ফেব্রুয়ারি অর্থাৎ বুধবার বিকেল ৪টে নাগাদ পেশ হবে বাজেট। এবং সেই বাজেট নিয়ে ১৩ ফেব্রুয়ারি রাজ্যপাল যেই ভাষণ দেবেন তার উপর চূড়ান্ত আলোচনা হবে। দুই দফায় চলবে রাজ্য বাজেট পেশ। ওইসময়ের মধ্যে রাজ্যের তরফ থেকে রাজ্যের তরফ থেকে যদি কোন বিল পেশ করার ভাবনা থাকে সেই নিয়েও হবে আলোচনা।

উল্লেখ্য, আগামী বছর অর্থাৎ ২০২৬ এ রয়েছে বিধানসভা ভোট। বিধানসভা ভোটের আগে এটিই হতে চলেছে রাজ্যের তরফ থেকে শেষ পূর্ণাঙ্গ বাজেট। যার জেরে এই বাজেট অত্যন্ত তাৎপর্যপূর্ণ বলেই মনে করা হচ্ছে।

দেখুন অন্য খবর